דניאלה קולוט

דניאלה קולוט-פריש (בגרמנית: Daniela Kulot-Frisch, נולדה ב-1966) היא סופרת ילדים, ציירת ומאיירת גרמנייה. ספריה מאופיינים בסגנון עליז ובהומור בלתי שיגרתי.

ביוגרפיה
קולוט נולדה בעיירה שונגאו שבבוואריה. החלה לצייר כבר בשנות ילדותה המוקדמות, ולדבריה "ציירה וצבעה בכל מה שנגעו אצבעותיה". למדה עיצוב באוניברסיטת אוגסבורג למדע שימושי.

קולוט גרה ועובדת בעיר אוגסבורג שבגרמניה. היא כותבת ספרים מצוירים, מאיירת ספרים של סופרים אחרים, ומציירת. ציוריה הוצגו בתערוכות יחיד בגרמניה ובמדינות אחרות.

בראיון שנערך עימה, השיבה קולוט כי לדעתה ספרה הטוב ביותר הוא "בולדווין וגונדולה". "אני מאמינה שהצלחתי להעביר נושא לא קל (אבות ואימהות חד-הוריים) בצורה קלילה ולא עצובה."

ספריה תורגמו ליותר מעשרים שפות.

ספריה שתורגמו לעברית
 התנין הקטן והאהבה הגדולה (תירגום: דובי לנץ)
 תנין וג'ירפה - משפחה שכזאת (תירגום: דובי לנץ)
 איזה כיף לחטט באף (תירגום: דובי לנץ)
 תנין קטן ורגש לו גדול (תירגום: דובי לנץ)
 תנין וג'ירפה - זוג מוזר ומאוהב (תירגום: דובי לנץ)
 מר שניף מוצא חבר (עם הורטנזה אולריך)

קישורים חיצוניים
 
 הבלוג של דניאלה קולוט באתר וורדפרס (בגרמנית) 
 דניאלה קולוט  באתר האינטרנט של פרויקט קלנדרקה (בספרדית)
 
 
 

מאיירים גרמנים
סופרות ילדים ונוער גרמניות
סופרות גרמניות
סופרים גרמנים
גרמניות שנולדו ב-1966
גרמנים שנולדו ב-1966